《过槠洲行散》
宋代·史弥宁

羊肠归路若为程，财过槠洲掌样平。
客舍笼烟炊早顿，田家带月喝春耕。
青林绿水画千尺，白鹭乌鸢棋一枰。
坐倦笋舆呼穉子，野花迳里说诗行。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。